Къалмыкъым къыщыхэжаныкIахэр
Элиста щекIуэкIа алыдж-урым бэнэкIэмкIэ урысейпсо зэхьэзэхуэм хэтащ Волгоград, Астрахань, Ростов областхэм, Къэбэрдей-Балъкъэр, Къалмыкъ, Къэрэшей-Шэрджэс республикэхэм, Краснодар, Ставрополь крайхэм я спортсмени 150-м щIигъу. Шэджэм куейм олимп резервхэр гъэхьэзырынымкIэ и сабий-ныбжьыщIэ спорт школым и гъэсэнхэм а зэхьэзэхуэм ехъулIэныгъэфIхэр щызыIэрагъэхьащ.
Мусэ Ислъамрэ (кг 35-рэ), Кхъуэныхь Мухьэмэдрэ (кг 63-рэ) япэ увыпIэхэр къахьащ. Дыжьын медалхэр зыIэрагъэхьащ ТIыкIушэ Алимрэ (кг 50) Тэхъу Ислъамрэ (кг 54-рэ). Спортсменхэр зэхьэзэхуэм хуигъэхьэзыращ тренер-егъэджакIуэ, Урысейм спортымкIэ и мастер Ало Заур.
Къалмыкъ Республикэм и Iэтащхьэ Орлов Алексей спортсменхэр щагъэлъапIэм кърихьэлIащ икIи абыхэм къыхуагъэфэща медалхэр, кубокхэмрэ саугъэт лъапIэхэмрэ къаритыжащ.
УАРДЭ Жантинэ.
